32. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. 198.306 της 9/21 Αυγ. 1957 Περί καθορισμού αποζημιώσεων μελών Συμβουλίου Αλυκών και Τεχνικής Επιτροπής Αλυκών (Τ.Ε.Α.). Έχοντες υπ’ όψιν: 1)Το άρθρ. 6 του Νόμ. 2945/1922 «περί συμπληρώσεως των περί προσωπικού των αλυκών διατάξεων κλπ.». 2)Τα άρθρ. 13, 15, 17 και 18 του από 3.6.1930 Δ/τος «περί συγχωνεύσεως διαφόρων Συμβουλίων Υπουργείου Εθνικής Οικονομίας εις εν Συμβούλιον κλπ.», το από 24.12.1935 Β.Δ/μα «περί συνθέσεως Συμβουλίoυ Αλυκών» και ως ετροποποιήθη και συνεπληρώθη δια μεταγενεστέρων διατάξεων. 3)Το άρθρ. 4 του Α.Ν. 2184/40 «περί οργανώσεως της Κεντρικής Υπηρεσίας Αλυκών και τροποποιήσεως των περί αλυκών κειμένων διατάξεων». 4)Το Ν.Δ. 177/46 «περί τροποποιήσεως διατάξεων του Α.Ν. 2184/40». 5)Το από 2/9.9.55 Β.Δ/μα «περί ανασυστάσεως της παρά τη Διευθύνσει Αλυκών του Υπουργείου Βιομηχανίας Τεχνικής Επιτροπής (Τ.Ε.Α.). 6)Την υπ’ αριθ. 74232/46 απόφασιν Υπουργείου Οικονομικών. 7)Τον Α.Ν. 1671/1951 «περί Υπουργικού Συμβουλίου και Υπουργείων». 8)Το άρθρ. 68 στοιχ. Ε΄ του από 4/10.6.54 Β.Δ/τος «περί οργανώσεως των υπηρεσιών του Υπουργείου Βιομηχανίας». 9)Την υπ’ αριθ. 14724/26.2.57 απόφασιν του Υπουργού Βιομηχανίας «περί συγκροτήσεως της Τεχνικής Επιτροπής Αλυκών δια το έτος 1957». 10)Την υπ’ αριθ. 8487/1.2.57 απόφασιν του Υπουργού Βιομηχανίας «περί συγκροτήσεως του Συμβουλίου Αλυκών» και 11)Το άρθρ. 2 του Νόμ. 19/1944 και την υπ’ αριθ. 1905/1956 απόφασιν του Συμβουλίου της Επικρατείας, αποφασίζομεν: Καθορίζομεν κατά συνεδρίασιν αποζημίωσιν των μελών και γραμματέων των παρά τω Υπουργείω Βιομηχανίας λειτουργούντων α)Συμβουλίου Αλυκών και β)Τεχνικής Επιτροπής Αλυκών (Τ.Ε.Α.) εις δραχ. 60 δια τον Πρόεδρον, 50 δι’ έκαστον των μελών και 40 δι’ έκαστον γραμματέα. Η εκκαθάρισις της δαπάνης θα διενεργήται δια συγκεντρωτικής καταστάσεως εμφαινούσης το ονοματεπώνυμον και τον βαθμόν των δικαιούχων τεθεωρημένης υπό του Προέδρου. Αι συνεδριάσεις του μεν Συμβουλίου Αλυκών καθορίζονται εις 10 δι’ ολόκληρον το τρέχον έτος της δε Τεχνικής Επιτροπής Αλυκών (Τ.Ε.Α.) εις 10 κατά μήνα. Η ισχύς της παρούσης άρχεται από 1 Ιουλ. 1957. Η παρούσα δημοσιευθήτω δια της Εφημερίδος της Κυβερνήσεως. 